# Gruda

### Izvor: Wikipedija

Gruda je mjesto u Konavlima, u Dubrovačko-neretvanskoj županiji udaljeno od Dubrovnika 30 km.

Smješteno je podno Ilijinog brda, na samom rubu Konavoskog polja, okrenuto put sjevera. Na Grudi živi oko 800 ljudi, a pod Grudu se ubrajaju i zaseoci Bačev Do' (zapadno) i Tušići (istočno). U bližoj okolici protječu dvije rijeke: Ljuta i Konavočica koje se spajaju na Sastavu koje je nekad bilo omiljeno kupalište Grudske mladeži.

Gruda, kao i općenito Konavle, pretežno je agrarni kraj, i nema veliku industrijsku tradiciju. Od davnina ovdje je poznata prerada poljoprivrednih proizvoda, ali tada se nije radilo za neko veće tržište, već samo za vlastite potrebe prehrane. Prerada maslina i obrada vinove loze onda su bila neizbježna za sva kućanstva.

Danas Gruda slovi kao gospodarsko središte Konavala, prvenstveno zahvaljujući pogodnom geografskom položaju. Kao i u prošlosti, uzgajanje vinove loze primarna je poljoprivredna grana koja je i zaštitni znak ovog kraja. Sukladno s ogromnim vinogradskim površinama, na Grudi je otvorena vinarija, koja otkupljuje vino od konavoskih vinara. Vinarija je u domovinskom ratu prestala s radom i bila zapuštena, te se sad polako obnavljaju prijeratni potencijali.

Od industrije tu je i obrada aluminija, zatim novootvorena punionica vode - "Viva" koja je već zaživjela na širem Dalmatinskom tržištu.

Na Grudi se nalazi i poveći broj trgovina, kafića ("Fontana Macan", "Belmondo", "Pergola", "Zora"), igraonica, poljoprivrednih ljekarni, pekarnica, zatim benzinska pumpa, pošta, banka, ljekarna, osnovna škola, športska dvorana, vrtić, policijska stanica, javna vatrogasna postrojba, zdravstvena stanica, kino...

## [uredi] Sport

Od sporta na Grudi djeluju nogometni klub »Slaven« te boćarski klub »Slaven«, a nadamo se da će s otvaranjem športske dvorane zaživjeti i neki drugi sportovi i sportski klubovi. Ljeti se na Grudi održava amaterski turnir u nogo-tenisu, koji postaje sve popularniji sport ovog kraja. Turnir je postao tradicionalan i održava se svake godine.

## [uredi] Povijest

Gruda se prvi put spominje negdje početkom 17. stoljeća, i to kao Držojevići, koji su se u 19. stoljeću prezvali u Gruda. 1881. se otvara osnovna škola.

06.10.1936. u Konavle je sletio prvi avion, na aerodrom Gruda. Aerodrom "Gruda", iako travnat i 27 km udaljen od Dubrovnika, ipak je služio sve do 1961, kada se izgrađuje veći i bolji u Čilipima. Preko grudskog aerodroma Dubrovnik je bio povezan sa Splitom, Zagrebom, te Bečom, Pragom i Brnom.

Prva automatska telefonska centrala u Grudi je montirana 1938.

1944. se osniva niža gimnazija s đačkim domom.

Nedovršeni članak naslova Gruda, koji govori naselju u Hrvatskoj, treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../g/r/u/Gruda.html"

Kategorije: U izradi, naselja u Hrvatskoj | Naselja u Dubrovačko-neretvanskoj županiji

##### Views

- Članak
- Razgovor
- Trenutna inačica

##### Traži